Dens Park

Dens Park er et fotballstadion i Dundee i Skottland og er hjemmebanen til fotballlaget Dundee. Rett ved siden av ligger Tannadice Park som er hjemmebanen til byrivalen Dundee United FC. Dens Park og Tannadice Park er de to nærmestliggende fotballbanene i verden. Åpningskampen var 19. august 1899 da Dundee spilte mot Edinburgh’s St Bernard’s og lagene spilte 1–1. I mai 2009 ble det meldt at Dens Park var overtatt av den lokale forretningsmannen John Bennett, som faktisk også er styremedlem hos erkerivalen Dundee United. Han gjorde dette da Dundee FC slet økonomisk og reddet dermed den fra å gå konkurs. Klubben begynte forhandlinger i 2015 om å kjøpe stadionet tilbake og dette ble fullført i 2023. I forbindelse med at Skottland søkte om å få arrangere EM i fotball 2008, var det innarbeidet i søknaden planer om å bygge et nytt stadion i byen, som skulle være hjemmebane for begge byens lag. Disse planene ble imidlertid lagt på is da Skottland ikke fikk arrangementet. Planene støtte imidlertid også på motstand innenfor begge klubbene. I 2017 lanserte klubben planer for å bygge et nytt stadion nær Camperdown park. Per juli 2026 er det ikke vedtatt å starte byggingen. Referanser Eksterne lenker (en) Dens Park – kategori av bilder, video eller lyd på Commons Side om stadionet hos Dundee FC (en)